**Opis projekta - Testiranje i kvalitet softvera 2023./2024. god.**

Projekte je moguće raditi pojedinačno ili u parovima (tim može imati maksimalno 2 člana).

Potrebno je kreirati Web aplikaciju koja će posedovati klijentski i serverski deo.

Serverski deo aplikacije (eng. *backend*) treba da bude kreiran kao API korišćenjem .NET Core tehnologije. Aplikacija treba da omogući izvršenje CRUD operacija nad domenskim entitetima pri čemu je minimalni broj domenskih entiteta - 2 entiteta po članu tima. Za svaku od operacija API-a potrebno je kreirati po 3 komponentna testa korišćenjem NUnit biblioteke.

Klijentski deo aplikacije (eng. *frontend*) treba da poseduje interfejs koji omogućava unos parametara kako bi bilo moguće izvršiti svaku od operacija serverskog dela aplikacije (API-a). Za kreirani klijentski deo neophodno je kreirati testove korišćenjem Playwright okruženja. Tehnologija klijentskog dela aplikacije nije unapred definisana i izbor tehnologije je prepušten članovima tima. Predlozi: Razor Core, React, Angular, HTML + JavaScript, Vue.

Svaki tim predaje projekat u obliku 3 komponente koje se mogu pokrenuti i izvršavati nezavisno, i to:

1. Web aplikacija
2. Komponentni testovi (NUnit)
3. End-to-end testovi (Playwright)